|  |
| --- |
| **Leverandør**: Nødkald Hjemmeservicev/ Manuella Stepslev, Sterkelsvej 16A, 4700 Næstved**Godkendt:** Februar 2010**Ydelser:** Praktisk bistand og personlig pleje**Distrikter:** Hele kommunen**Antal borgere:** 35 (2014: 38)**Timer pr. uge:**44,15 (2014: 79,71) |
| **Borgere:**Tilfredshed hos borgerne med hjælpen.Den visiterede hjælp leveres.Alle føler sig tiltalt respektfuldt og har indflydelse på tilrettelæggelsen af hjælpen. |
| **Medarbejdere:**Det indskærpes at medarbejderne skal have forklæder i badesituationer. Der henstilles til at medarbejderne skal benytte nitril handsker i forbindelse med rengøring og hvis de er i berøring med medicin i forbindelse med evt. administration. Der bruges pt. latex handsker.Der bruges støvsuger fra leverandørens side, når der gøres rent i borgernes hjem. Det betyder at der er en støvsuger som bruges i flere boliger, derfor skal der være Hepa filter på, som skiftes efter forskrifterne. Leverandøren oplyser ved forespørgelse, at det er der på deres støvsugere, og at poser skiftes efter forskrifterne.Medarbejderne bærer uniform iflg. leverandør som vaskes på adressen i Næstved. De medarbejder som arbejder i Vordingborg, henter tøj til flere dage og bringer det til firmaets adresse i Næstved, når det skal vaskes. Medarbejderes tøj bliver ikke opbevaret i plastikposer når de opbevares i medarbejderens hjem. Der vejledes om proceduren for korrekt uniformshygiejne, også når medarbejderen ikke starter og slutter arbejdsdagen med mulighed for at skifte tøj andre steder end hjemme.Tilsynet observerede at uniformsetiketten ikke er overholdt, herunder at medarbejderen bar T-shirt med lange ærmer, åbenstående vest og private bukser, hvilket ikke er i overensstemmelse med vejledning om arbejdsdragt inden for sundheds- og plejesektoren.**Hygiejne:**Se ovenfor. |

|  |
| --- |
| **Dokumentation:** Der skal dokumenteres mere. Der er ved tilsynet fundet sparsom eller ingen dokumentation på de tre udvalgte borgere, hvor det ville være relevant. F.eks. ægtefælle død for en uge siden, borger som var tryktruet og hvor der også burde være en ernæringsindsats, en borger som havde klaget flere gange og hvor der havde været en del telefonsamtaler mellem borger og leverandør, som burde være dokumenteret mhp. evt. klage.Der drøftes også at en af borgerne får omsorgsbesøg 2 gange i døgnet, hvilket når man ikke kender borgeren virker uforståelig, da hun virker meget velfungerende. Årsagen er et pres fra pårørende til leverandøren. Der drøftes andre mulighed, såsom telefonopkald for pårørende, til faste tider, således de ikke behøver at være utrygge for deres mor.Der drøftes og vejledes omkring dokumentationsforpligtigelse. Medarbejderne i Vordingborg dokumenterer i den rapportbog, som ligger i bilen, der bruges ved transport i forbindelse med arbejdet. Leverandøren gøres opmærksom på at det forventes at APV erne forefindes elektronisk ved næste års tilsyn.**Økonomi:**Intet at bemærke |
| **Ledelsesaspekt:** Leverandøren spørges til om de jf. kontrakten overholder Arbejdsmiljøloven, specielt i forhold til hvileperioder og fridøgn, når de laver vagtplanlægning for medarbejderne. Leverandøren oplyser, at de ikke er bekendt med reglerne. Leverandøren mener at de frit kan planlægge sammen med medarbejderne, hvis bare medarbejderne er indforstået. Leverandøren vejledes i at sætte sig ind i reglerne, samt at det er leverandørens ansvar at reglerne overholdes.Leverandøren oplyser på forespørgsel, at de har indgået overenskomst med FOA, men er ikke helt bekendt med indholdet. De opfordres til at sætte sig nærmere ind i overenskomsten, da den jo er bestemmende for, hvordan de kan planlægge medarbejdernes arbejde.**Samlet konklusion:**På baggrund af det uanmeldte tilsyn og de udviklingsområder der fundet, vil der blive ført et anmeldt tilsyn i juni 2015. |